Ieslodzījuma vietu pārvaldes

iepirkuma

**„Zobārstniecības pakalpojumu sniegšana ieslodzītajiem”**

(iepirkuma identifikācijas numurs IeVP 2017/63)

Piedāvājumu vērtēšanas protokols Nr. 2017/63/3

Rīgā 2017. gada 1. augustā

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr. 117 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) iepirkuma „Zobārstniecības pakalpojumu sniegšana ieslodzītajiem” (identifikācijas Nr. IeVP 2017/63) (turpmāk – Iepirkums) sēdē plkst.8.50, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs.

**Protokolē:**

Pārvaldes centrālā aparāta Iepirkumu un līgumu daļas vadītāja p.i. kapteine Vineta Vietniece.

**Iepirkuma priekšmets un īss tā apraksts**:

„Zobārstniecības pakalpojumu sniegšana ieslodzītajiem cietumā esošos zobārstniecības kabinetos, izmantojot cietumā esošo stomatoloģisko iekārtu.”

**Izvēles kritērijs:**

„**7.1.** Piedāvājumu vērtēšana, gadījumā, ja pretendents piedāvā veikt zobārstniecības pakalpojumus ieslodzītajiem cietumā esošos zobārstniecības kabinetos, izmantojot cietumā esošo iekārtu, notiek saskaņā ar Nolikuma 7.3.apakšpunktā noteiktajiem saimnieciski visizdevīgākā Tehniskajai specifikācijai atbilstošā piedāvājuma kritērijiem.

Piedāvājumu vērtēšana un salīdzināšana, gadījumā, ja pretendents piedāvā veikt zobārstniecības pakalpojumus ieslodzītajiem izmantojot savas pārvietojamās (mobilas) stomatoloģiskas iekārtas (piem., mobilajā zobārstniecības autobusā), notiek saskaņā ar Nolikuma 7.6.apakšpunktā noteiktajiem viszemāko nosacīto cenu noteikšanas kritērijiem.

**7.2.** Piedāvājumi tiks izvērtēti katrā daļā atsevišķi.

**7.3.** Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| Nr.  p.k. | Vērtēšanas kritēriji | Īpatsvars vērtēšanā (punktu skaits) |
| 1. | Zobu ekstrakcija | 20 punkti |
| 2. | Anestēzija | 10 punkti |
| 3. | Pagaidu plombas ielikšana | 20 punkti |
| 4. | Maksa par zobārstniecības kabineta un stomatoloģiskās iekārtas izmantošanu | 50 punkti |
|  | KOPĀ: | 100 |

**7.4.** Iepirkumu komisija piedāvājumu vērtē pēc visiem Nolikumā norādītajiem kritērijiem. Punkti tiek aprēķināti atbilstoši šādam aprakstam un formulām:

**1.vērtēšanas kritērijs** - Viena zoba ekstrakcijas cenā (jāiekļauj visi paredzamie izdevumi, atlaides, materiāli un nodokļi izņemot PVN (juridiskai personai), bet ar Darba devēja un Darba ņēmēja VSAOI (fiziskai personai).

Piedāvājums ar viszemāko cenu tiek vērtēts ar maksimāli iespējamo punktu skaitu – 20. Pārējo piedāvājumu cenu punkti tiek aprēķināti pēc formulas:

20 x (A / B) = C, kur:

20 – maksimāli iespējamais punktu skaits;

A – viszemākā piedāvājuma cena;

B – piedāvājuma cena, kurai aprēķina punktus;

C – attiecīgā piedāvājuma iegūtie punkti.

**2.vērtēšanas kritērijs** - Anestēzijas cena (jāiekļauj visi paredzamie izdevumi, atlaides, materiāli un nodokļi izņemot PVN (juridiskai personai), bet ar Darba devēja un Darba ņēmēja VSAOI (fiziskai personai).

Piedāvājums ar viszemāko anestēzijas cenu tiek vērtēts ar maksimāli iespējamo punktu skaitu – 10. Pārējo piedāvājumu cenu punkti tiek aprēķināti pēc formulas:

10 x (Y / X) = Z, kur

10 – maksimāli iespējamais punktu skaits;

Y – viszemākā piedāvājuma cena;

X – piedāvājuma cena, kurai aprēķina punktus;

Z – attiecīgā piedāvājuma iegūtie punkti.

**3.vērtēšanas kritērijs –** Vienas pagaidu plombas ielikšanas cena (jāiekļauj visi paredzamie izdevumi, atlaides, materiāli un nodokļi izņemot PVN (juridiskai personai), bet ar Darba devēja un Darba ņēmēja VSAOI (fiziskai personai).

Piedāvājums ar viszemāko cenu tiek vērtēts ar maksimāli iespējamo punktu skaitu – 20. Pārējo piedāvājumu cenu punkti tiek aprēķināti pēc formulas:

20 x (S / E) = C, kur:

20 – maksimāli iespējamais punktu skaits;

S – viszemākā piedāvājuma cena;

E – piedāvājuma cena, kurai aprēķina punktus;

O – attiecīgā piedāvājuma iegūtie punkti.

**4.vērtēšanas kritērijs -** Piedāvāta maksa par zobārstniecības kabineta un stomatoloģiskās iekārtas izmantošanu. Maksa par zobārstniecības kabineta un stomatoloģiskās iekārtas izmantošanu nevar būt mazāka par norādīto tehniskajā specifikācijā katram konkrētajam zobārstniecības kabinetam.

Maksimālais punktu skaits – 50 punkti tiek piešķirti pretendentam ar vislielāko piedāvāto maksu par cietuma zobārstniecības kabineta un stomatoloģiskās iekārtas izmantošanu. Pārējiem piedāvājumiem piešķiramie punkti tiek aprēķināti pēc formulas:

50 x (M / K) = N, kur

50 – maksimāli iespējamais punktu skaits;

M – maksa par cietuma zobārstniecības kabineta un stomatoloģiskas iekārtas izmantošanu, kurai aprēķina punktus;

K – vislielākā maksa par cietuma zobārstniecības kabineta un stomatoloģiskas iekārtas izmantošanu;

N – attiecīgā piedāvājumā iegūtie punkti.

**7.5**. Galīgo vērtējumu katram piedāvājumam nosaka kopējā vērtēšanas tabulā, saskaitot katra piedāvājuma iegūtos punktus visos kritērijos (C+Z+O+N). Maksimāli iespējamais punktu skaits - 100. Veicot aprēķinus, skaitļi tiek noapaļoti līdz simtdaļām. Par saimnieciski visizdevīgāko piedāvājumu iepirkuma komisija atzīst piedāvājumu, kurš ieguvis vislielāko punktu skaitu (C+Z+O+N).

**7.6.** Viszemāko nosacīto cenu noteikšanas kritēriji, gadījumā, ja pretendents piedāvā veikt zobārstniecības pakalpojumus ieslodzītajiem izmantojot savas pārvietojamās (mobilās) stomatoloģiskas iekārtas (piem. mobilajā zobārstniecības autobusā):

Zobārstniecības pakalpojumu nosacītā cena (Ls) = R + H + F, kur

R – anestēzijas cena (jāiekļauj visi paredzamie izdevumi, atlaides, materiāli un nodokļi izņemot PVN (juridiskai personai), bet ar Darba devēja un Darba ņēmēja VSAOI (fiziskai personai);

H - viena zoba ekstrakcijas cena (jāiekļauj visi paredzamie izdevumi, atlaides, materiāli un nodokļi izņemot PVN (juridiskai personai), bet ar Darba devēja un Darba ņēmēja VSAOI (fiziskai personai);

F - Vienas pagaidu plombas ielikšanas cena (jāiekļauj visi paredzamie izdevumi, atlaides, materiāli un nodokļi izņemot PVN (juridiskai personai), bet ar Darba devēja un Darba ņēmēja VSAOI (fiziskai personai).

**7.7.** Par piedāvājumu ar viszemāko zobārstniecības pakalpojumu nosacīto cenu iepirkuma komisija atzīst piedāvājumu ar vismazāko nosacīto cenu (R + H + F), kas atbilst Nolikumā minētajām prasībām un tehniskajai specifikācijai.

**7.8. Zobārstniecības izmaksās ir jāiekļauj visi paredzamie izdevumi, materiāli un nodokļi izņemot PVN*.*** Pretendents drīkst iesniegt tikai vienu piedāvājuma variantu.

**7.9.** Gadījumā, ja vienai iepirkuma daļai ir iesniegti piedāvājumi gan no pretendentiem kas piedāvā veikt zobārstniecības pakalpojumus ieslodzītajiem cietumā esošos zobārstniecības kabinetos izmantojot cietumā esošo stomatoloģisko iekārtu, gan no pretendentiem kas piedāvā veikt zobārstniecības pakalpojumus ieslodzītajiem izmantojot savas pārvietojamās (mobilas) stomatoloģiskas iekārtas (piem., mobilajā zobārstniecības autobusā) komisija izvēlas pretendentu, kurš nodrošinās ieslodzīto zobārstniecības pakalpojums akūtos gadījumos (saskaņā ar Ministru kabineta 2015.gada 2.jūnija noteikumiem Nr.276 „Apcietināto un notiesāto personu veselības aprūpes īstenošanas kārtība”) ar mazāko Pasūtītāja budžeta finanšu līdzekļu izlietojumu.

**7.10.** Par pretendenta piedāvājuma izvēles kritēriju tiek noteikts piedāvājums ar viszemāko nosacīto pakalpojuma līgumcenu katrā daļā atsevišķi. Līgumcenā jābūt iekļautiem visiem nodokļiem (izņemot PVN) un izdevumiem (t.sk. transporta pakalpojumi, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmetu īstenošanu noteiktajā termiņā un vietā).”

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka nosauc piedāvājumu iesniegušo pretendentu:

SIA „KADARS”, reģistrācijas Nr.40003603080.

M. Vekmanis informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | Pretendenta apliecinājums (un apliecinājumā minēto faktu dokumentālie pierādījumi kopiju veidā) par to, ka pretendents ir reģistrēts un/vai sertificēts un viņam ir tiesības sniegt iepirkuma priekšmetam atbilstošus pakalpojumus. |
| 4.1.2. | apliecinājums (sertifikāts, licence) vai cits dokuments par tiesībām veikt zobārstniecības pakalpojumus Latvijas teritorijā. |
| 4.1.3. | Pakalpojuma izpildē iesaistīto speciālistu profesionālo kvalifikāciju apliecinoša dokumenta apliecināta kopija. |

M. Vekmanis ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |
| --- | --- |
| Nolikuma apakšpunkta Nr. | SIA „KADARS” |
| 4.1.1. | Ir iesniegts/atbilst |
| 4.1.2. | Ir iesniegts/atbilst |
| 4.1.3. | Ir iesniegts/atbilst |

N. Gruzdova ziņo, ka pretendentu piedāvājumi ir pareizi noformēti un atbilst Nolikuma prasībām.

J. Baranova nosauc pretendenta finanšu piedāvājumus:

|  |  |  |  |
| --- | --- | --- | --- |
| Daļas  Nr. | Pakalpojumu veids  (atbilstoši tehniskajai specifikācijai) | **Līgumcena,** kurā iekļautas visas Zobārstniecības izmaksas, **EUR** bez PVN (juridiskai personai) vai ar Darba devēja un Darba ņēmēja VSAOI (fiziskai personai) | **Līgumcena**,  ar PVN (ja persona ir PVN maksātāja) inormācijai |
| 2. | Viena zoba ekstrakcija | 30,00 | - |
| Anestēzija | 2,00 | - |
| Pagaidu plombas ielikšana | 5,00 | - |
| Maksa par zobārstniecības kabineta un stomatoloģiskās iekārtas izmantošanu | 6,00 EUR/st. |  |

|  |  |  |  |
| --- | --- | --- | --- |
| Daļas  Nr. | Pakalpojumu veids  (atbilstoši tehniskajai specifikācijai) | **Līgumcena,** kurā iekļautas visas Zobārstniecības izmaksas, **EUR** bez PVN (juridiskai personai) vai ar Darba devēja un Darba ņēmēja VSAOI (fiziskai personai) | **Līgumcena**,  ar PVN (ja persona ir PVN maksātāja) inormācijai |
| 3. | Viena zoba ekstrakcija | 30,00 | - |
| Anestēzija | 2,00 | - |
| Pagaidu plombas ielikšana | 5,00 | - |
| Maksa par zobārstniecības kabineta un stomatoloģiskās iekārtas izmantošanu | 6,00 EUR/st. |  |

Iepirkumu komisija uzsāk pretendenta piedāvājumu vērtēšanu atbilstoši Nolikuma 7.punkta prasībām.

Iepirkumu komisija informē par aprēķinātiem rezultātiem:

|  |  |  |  |
| --- | --- | --- | --- |
| ***Nr.***  ***p.k.*** | ***Vērtēšanas kritēriji*** | SIA „KADARS” iegūtais punktu skaits 2.daļā | SIA „KADARS” iegūtais punktu skaits 3.daļā |
| *1.* | Zobu ekstrakcija | ***20 punkti*** | ***20 punkti*** |
| *2.* | Anestēzija | ***10 punkti*** | ***10 punkti*** |
| *3.* | Pagaidu plombas ielikšana | ***20 punkti*** | ***20 punkti*** |
| *4.* | *Maksa par zobārstniecības kabineta un stomatoloģiskās iekārtas izmantošanu* | ***50 punkti*** | ***50 punkti*** |
|  | ***KOPĀ:*** | ***100*** | ***100*** |

N. Gruzdova informē, ka Iepirkumam ir iesniegts tikai viens piedāvājums un ņemot vērā piedāvājuma izvēles kritērija (iepirkuma Nolikuma 7.punkta) prasības, līguma slēgšanas tiesības būtu piešķiramas 2. un 3.daļā SIA „KADARS”, reģistrācijas Nr.40003603080, Dzirnavu iela 8-2, Rīga, LV-1010.

Atbilstoši Publisko iepirkumu likuma (turpmāk – Likums) 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA „KADARS”, reģistrācijas Nr.40003603080:

– nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un nulle *euro* centi);

– nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), nav apturēta tā saimnieciskā darbība, nav likvidācijas.

Iepirkuma 1. un 4.daļā nav iesniegts neviens pretendenta piedāvājums.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt 2. un 3.daļā SIA „KADARS”, reģ.Nr.40003603080, Dzirnavu iela 8-2, Rīga, LV-1010.

2. Iepirkuma 1. un 4.daļu izbeigt bez rezultāta, jo nav iesniegts neviens pretendenta piedāvājums

3. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

4. Atbilstoši Pārvaldes 2013. gada 6. marta iekšējiem noteikumiem Nr. 1/13.1–n.–5 „Publisko iepirkumu organizēšanas kārtība Ieslodzījuma vietu pārvaldē” un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.

5. Saskaņā ar Likuma 9. panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst.9.30.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: M. Vekmanis

J. Baranova

V. Petruhins

G. Bogdanovs

Protokolētājs: V. Vietniece